বার্ষিক হজ্জযাত্রার সময় মক্কায় ২০১৫ সালের পদদলনের ঘটনাটি আরও উত্তেজনা ছড়ায়। তেহরান এই বেদনাদায়ক ঘটনার জন্য সৌদি সরকারকে দায়ী করে এবং তাদের অযোগ্যতার জন্য অভিযুক্ত করে, যা রিয়াদ প্রত্যাখ্যান করে। ২০১৬ সালের মে মাসে ইরান আসন্ন হজ্বে অংশগ্রহণ স্থগিত করে। সেপ্টেম্বর মাসে সৌদি আরব ১০ থেকে ১৫ সেপ্টেম্বর পর্যন্ত হজ্ব কার্যক্রম সম্প্রচারের জন্য ২৪ ঘণ্টার ফার্সি ভাষার স্যাটেলাইট চ্যানেল চালু করে। আয়াতুল্লাহ খামেনি রিয়াদের বিরুদ্ধে হজ্বের এই বিয়োগান্তক ঘটনা নিয়ে রাজনীতি করার অভিযোগ আনেন এবং যুক্তি দেখান যে সৌদি আরবের এই হজ্বযাত্রা পরিচালনা করা উচিত নয়।